stanford-oval/wikipedia huggingface dataset:
Isabel (Mormonin kirja)

Isabel on Mormonin kirjan hahmo, jonka kerrotaan eläneen vuoden 74 eaa. tienoilla. Hän on portto, jonka kerrotaan vietelleen monia miehiä. Hän esiintyy vain kahdessa jakeessa, joissa profeetta Alma nuhtelee poikaansa Koriantonia siitä, että tämä oli ”hyljännyt palvelustyön ja mennyt Sironin maahan lamanilaisten rajalla portto Isabelin luo. Niin, hän varasti monien sydämen, mutta tämä ei ollut mikään puolustus sinulle, poikani.”
Vain kuusi naista mainitaan Mormonin kirjassa nimeltä. He ovat Raamatun Eeva, Saara ja Maria sekä ei-raamatulliset Saria, Abis ja Isabel. Encyclopedia of Mormonism (1992) tulkitsee Isabelin ”seksuaalisesti epäpuhtaan ulkopuolisen” arkkityypiksi samaan tapaan kuin Saria on oikeamielisen äidin ja Abis hurskaan palvelijan arkkityyppi. Hugh Nibley arveli Isabelin olleen papitar ja temppeliprostituoitu.
Mormonit ovat perinteisesti pitäneet Isabelia ja muita Mormonin kirjan hahmoja historiallisina henkilöinä. Kirjan kuvaamista tapahtumista ei kuitenkaan ole tieteellistä näyttöä, ja sekulaarit tutkijat pitävät sitä 1800-luvun tuotteena. Mormonismin kriitikot ovat tulkinneet Isabelin nimen anakronismiksi, sillä kyseessä on espanjalainen muoto nimestä Elisabet ja sitä tiedetään käytetyn vasta keskiajalla. Mormonin kirjan historiallisuuteen uskovat tutkijat taas ovat tulkinneet sen raamatullisen Isebel-nimen muunnelmaksi, joka palautuu heprealaiseen nimeen ʾîzebel, ’missä on ruhtinas?’.
Aiheesta muualla

Moore, Heather B.: Isabel: A Harlot Among Them Meridian Magazine.  22.9.2011. Viitattu 17.4.2023. (englanniksi)
The Harlot Isabel, mormonismia ja seksuaalisuutta käsittelevä sivusto. (englanniksi)
Jake Clarke-Salter

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jake Clarke-Salter
Syntymäaika: 22. syyskuuta 1997
Syntymäpaikka: Carshalton, Englanti
Pelipaikka: keskuspuolustaja
Seura
Seura: Chelsea
Pelinumero: 37
Junioriseurat
2006–: Chelsea
Seurat
| Vuodet | Seura | O | (M) |
| 2016– | Chelsea | 1 | (0) |
Maajoukkue
| 2014–2015 | Englanti U18 | 6 | (0) |
| 2015 | Englanti U19 | 5 | (0) |
 Seurajoukkueuran tilastot kattavat vain kansalliset sarjat, päivitetty 2. huhtikuuta 2016.  Maajoukkueuran tilastot päivitetty 2. huhtikuuta 2016.
Jake Clarke-Salter (s. 22. syyskuuta 1997 Carshalton) on englantilainen jalkapalloilija, joka edustaa Englannin valioliigassa pelaavaa Chelseaa. Pelipaikaltaan Clarke-Salter on keskuspuolustaja.
Clarke-Salter on Chelsean kasvatti. Kaudella 2014–2015 hän oli voittamassa seuran juniorijoukkueen kanssa FA Youth Cupia ja UEFA Youth Leagueta. Debyyttinsä Valioliigassa Clarke-Salter teki huhtikuussa 2016 Aston Villaa vastaan.
Clarke-Salter on edustanut Englantia alle 18- ja alle 19-vuotiaissa.
Isaak Iselin

Isaak Iselin
Isaak Iselin (17. maaliskuuta 1728 Basel – 15. kesäkuuta 1782 Basel) oli sveitsiläinen filosofi.
Iselin aloitti filosofian opiskelun Baselissa 1742. Hän siirtyi Göttingenin yliopistoon opiskelemaan lakia 1747 ja väitteli tohtoriksi Baselissa 1751. Hän ei kuitenkaan menestynyt luennoitsijana ja siirtyi journalistiksi. Vuonna 1755 hän julkaisi teoksen Philosophischen und patriotischen Träume eines Menschenfreundes, josta sai tunnustusta kirjoittajana. Vuosikymmenen lopulla hän siirtyi Baseliin kaupungin virkamieheksi, ja työskenteli virassa kuolemaansa saakka.
Vuonna 1764 hän julkaisi massiivisen teoksen Geschichte der Menschheit, ("Ihmiskunnan historia") ja 1776 ilmestyi Träume eines Menschenfreundes ("Ihmisystävän unelmia").
Kirjailijana Iselin oli filantrooppi ja fysiokraatti, ja Jean-Jacques Rousseauta vastustaen hän näki historian ihmiskunnan kehityksen lineaarisena jatkumona. Hän oli Johann Heinrich Pestalozzin ystävä ja tukija.
Teoksia

Philosophischen und patriotischen Träume eines Menschenfreundes, 1755
Geschichte der Menschheit, 1764
Träume eines Menschenfreundes, 1776
Käännös suomeksi
It Ain’t Me

| ”It Ain’t Me” Kygo & Selena Gomez |
| --- | --- | --- |

Singlen tiedot
 Albumilta: Stargazing
 Julkaistu: 17. helmikuuta 2017
 Formaatti: Digitaalinen lataus
 Tuottaja(t): Kygo, Andrew Watt, Ben Rice, Louis Bell
 Tyylilaji: dance-pop, electropop, tropical house
 Kesto: 03.40
 Levy-yhtiö: Interscope Sony Music Ultra Music
Kygon muut singlet
| ”Carry Me” 2016 | ”It Ain’t Me” 2017 | ”First Time” 2017 |
Selena Gomezin muut singlet
| ”Trust Nobody” 2016 | ”It Ain’t Me” 2017 | ”Bad Liar” 2017 |
It Ain’t Me on norjalaisen DJ-tuottaja Kygon ja yhdysvaltalaislaulaja Selena Gomezin kappale. Sen julkaisivat Interscope Records, Sony ja Ultra Kygon debyytti EP:n, Stargazingin ensimmäisenä singlenä 17. helmikuuta 2017. Kappaleen ovat sanoittaneet Kygo, Gomez, Andrew Watt, Brian Lee ja Ali Tamposi. Sen tuottivat Kygo, Watt, Ben Rice ja Louis Bell. "It Ain’t Me" on dance-popin, electropopin ja tropical housen lajityyppejä omaava kappale, joka sisältää akustisella kitaralla soitettuja säveliä sekä säveldroppirytmin sen kertosäkeessä, jossa on mukana sykenöiviä pianosäveliä, bassoa, syntetisaattoria, sormien napsuttelua ja panhuilumelodioita. Gomez laulaa muutoin kappaleella hiljaiseen sävyyn, mutta kertosäkeessä hänen esittämät sanat on pelkistetty toistuvilla tavuilla. Kappaleen sanat ovat nostalgisia ja kertovat edesmenneestä alkoholismin ja liiallisen juhlinnan pilaamasta parisuhteesta.
Kappale saavutti listan ensimmäisen sijan Kroatiassa, Libanonissa ja Norjassa, jonka lisäksi se pääsi viiden parhaimman joukkoon Alankomaissa, Australiassa, Belgiassa, Irlannissa, Itävallassa, Kanadassa, Kreikassa, Portugalissa, Puolassa, Ranskassa, Ruotsissa, Saksassa, Slovakiassa, Suomessa, Sveitsissä, Tanskassa, Tšekissä, Unkarissa ja Uudessa-Seelannissa. Kappale pääsi myös kymmenen parhaan joukkoon Espanjassa, Isossa-Britanniassa, Italiassa sekä Yhdysvalloissa.
Käännös suomeksi
James Boadu

James Boadu (s. 24. tammikuuta 1985 Tafo) on ghanalainen jalkapalloilija, joka pelaa hyökkääjän paikalla Kessben FC:ssä.
Boadu siirtyi junioritasolta aikuistasolle vuonna 2005. Ennen vuotta 2005 hän pelasi junioriseurassa nimeltä Champions FC. 2005-2007 hän oli Berekum Arsenalissa, josta kaudeksi 2007-2008 hän siirtyi nykyseuraansa. Hän ei ole toistaiseksi pelannut maajoukkueessa.
Ilmajoen työlaitos

Ilmajoen työlaitos, jota kutsuttiin myös naisvankilaksi, oli Ilmajoella 1937–1972 toiminut naisille tarkoitettu valtion työlaitos. Naiset lähetettiin laitokseen irtolaislain nojalla. Suuri osa heistä oli prostituoituja lähinnä etelän kaupungeista.
Karttaluonnos työlaitoksen alueesta.
Paikalla sijaitsi alun perin Tuomikylän suoviljelyn koeasema. Asemalle perustettiin 1913 vankila. Se lakkautettiin 1932. Naisten työlaitos perustettiin samoihin tiloihin kesällä 1937.
Laitoksen rakennukset sijaitsivat molemmin puolin kantatie 67:ää ja Seinäjoki-Kaskinen rautatietä. Tien itäpuolella sijaitsivat maatalousrakennukset, asuinrakennukset taas tien ja radan länsipuolella. Siellä sijaitsi myös pienehkö piikkilangalla aidattu alue, joka sisälsi työlaitosvankien asuinhuoneet, ruokalan, putkat ja sairaalan. Henkilökunnan asunnot olivat aitauksen ulkopuolella.
Naiset työskentelivät maatalouden piirissä. Laitoksella oli mm. sikala ja navetta sekä runsaasti peltoja. Erään entisen yövalvojan mukaan laitoksessa asui 135–150 naista, pääosin 25-vuotiaita ja sitä vanhempia. Heistä suurin osa pidätettiin etelän kaupungeissa. Myös Saimaan kanavatyömaalta pidätettiin sinne työskentelemään tulleita naisia. Useimmilla naisilla oli alkoholiongelma, myös rikollisia oli mukana. Karkumatkat olivat yleisiä.
Työlaitoksen johtajina toimivat vuorollaan Hillo, Partanen, Pulkkinen ja Jolula.
Laitos nykyään

Pääosa säilyneistä rakennuksista sijaitsee kantatie 67:n itäpuolella. Tien länsipuolella, jossa sijaitsivat asuinrakennukset, jäljellä on laitoksen johtajan asunto, joka oli alun perin Terijoen huviloita. Se on edelleen asuinkäytössä. Muista rakennuksista on jäljellä lähinnä kivijalkoja. Laitoksen länsilaitaa pitkin kulkeva koivukuja on osin säilynyt. Aidattu alue on metsittynyt.
Osa rakennuksista siirtyi puolustusvoimien käyttöön, kun laitos lakkautettiin kesäkuussa 1972. Pellot siirtyivät Ilmajoen maatalousoppilaitoksen omistukseen.
Asetus Ilmajoen työlaitoksesta

Asetus Ilmajoen työlaitoksesta, annettu 11. päivänä helmikuuta 1955. Irtolaislain nojalla säädetään sosiaaliministeriön toimialaan kuuluvia asioita käsittelemään määrätyn ministerin esittelystä:
johtajan virkaan korkeakoulututkinto sekä riittävä kokemus yhteiskunnallisen huollon tehtävissä tai muu sitä vastaava koulutus ja kokemus laitoshuollon alalla;
apulaisjohtajan virkaan sosiaalihuoltajan tutkinto tai muu virkaan soveltuva tutkinto sekä riittävä kokemus yhteiskunnallisen huollon tehtävissä;
työnjohtajattaren toimeen käsityönopettajan tutkinto tai muu toimeen soveltuva tutkinto;
ylihoitajan toimeen sosiaalihuoltajan tutkinto tai muu toimeen soveltuva koulutus ja riittävä kokemus laitoshuollon alalla;
sairaanhoitajan toimeen koulutetun sairaanhoitajan pätevyys;
koneenhoitajan toimeen hyvä perehtyneisyys koneitten hoitoon ja niiden korjaukseen;
toimistoapulaisen toimeen hyvä perehtyneisyys kirjanpitoon ja kassanhoitoon; sekä
hoitajan toimeen puutarhurikoulun, karjanhoitokoulun, emäntäkoulun tai talouskoulun päästötodistus tai muu toimeen soveltuva koulutus ja kokemus.
Työlaitoksen virkaa tai tointa täytettäessä on erityistä huomiota kiinnitettävä asianomaisen henkilökohtaiseen sopivaisuuteen.
Aiheesta muualla

Ilmajoen työlaitoksesta sarjan Seksi-Suomen historia osassa 2, alk. kohdasta 18.30. Yle Areena
Kuvia työlaitoksen toiminnasta Ilmajoki 1963 -lyhytelokuvassa, kohta 17:00 (Vimeo)
Työlaitoksen aidatun alueen keskellä yhä seisova lipputanko.
Jack White (musiikkituottaja)

Jack White vuonna 1965
Jack White (oikea nimi Horst Nußbaum; 2. syyskuuta 1940 Köln, Saksa) on saksalainen säveltäjä ja musiikkituottaja. Jack Whiten tallissa ovat työskennelleet useat tunnetut saksalaiset iskelmä- ja poplaulajat, kuten Tony Marshall, Jürgen Marcus, Roberto Blanco, Andrea Jürgens sekä Lena Valaitis. Myös yhdysvaltalaiset Paul Anka, Tony Christie, David Hasselhoff, Audrey Landers ja Laura Branigan ovat tehneet yhteistyötä Whiten kanssa.
Nuoruudessaan Jack White pelasi jalkapalloa Viktoria Köln -joukkueessa. Hän oli Hennes Weisweilerin ”löytö”. Hänen jalkapallouransa jatkui FK Pirmasensin kautta PSV Eindhoveniin, jossa hän päätti ammattilaisuransa vuonna 1966.
Vuonna 1967 Jack White julkaisi ensialbuminsa taiteilijanimellään ilman suurta menestystä. Hän keskittyi tuottamiseen ja säveltämiseen. 1970-luvun aikana hänen kynästään syntyi noin tuhat sävellystä, muun muassa kappale Fußball ist unser Leben Saksan jalkapallomaajoukkueelle vuonna 1974. Whiten tuottamia levyjä on myyty arviolta 600–700 miljoonaa yksikköä, kulta- ja platinalevyjä on kertynyt yli 400. Syyskuussa 1999 Jack White perusti Berliinissä Jack White Productions AG -yhtiön, jonka yhteistyökumppaneihin lukeutuu muun muassa Hansi Hinterseer. Jack Whiten uusiin löytöihin kuuluu israelilainen laulajatar Liel Kolet. Vuonna 2005 Jack White Productions AG tuotti puertoricolaisen VI Music -yhtiön kanssa Daddy Yankeen esittämän hitin Gasolina. Syyskuussa 2006 Jack White tuotti saksalaisen kansanmusiikki-ikonin Heinon kanssa sävelmän Wir tanzen Polka, denn wir lieben Germany.
Aiheesta muualla

Musikproduktion Jack White (Virallinen kotisivu)
Legioonalainen

| Legioonalainen> Legionnaire |
| --- | --- |

Ohjaaja:  Peter MacDonald
Käsikirjoittaja:  Sheldon Lettich Rebecca Morrison
Tuottaja:  Peter MacDonald Jean-Claude Van Damme Edward R. Pressman
Säveltäjä:  John Altman
Kuvaaja:  Douglas Milsome
Leikkaaja:  Mike Murphy Christopher Tellefsen
Tuotantosuunnittelija:  Franco Fumagalli
Pääosat:  Jean-Claude Van Damme Adewale Akinnuoye-Agbaje Steven Berkoff Nicholas Farrell
Valmistustiedot
Valmistusmaa:   Yhdysvallat
Tuotantoyhtiö:  Edward R. Pressman Film Long Road Productions Quadra Entertainment
Levittäjä:  InterCom Netflix
Ensi-ilta:  3. joulukuuta 1998
Kesto:  99 min
Alkuperäiskieli:  englanti
Budjetti:  35 000 000 dollaria
Tuotto:  18 562 486 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Legioonalainen (engl. Legionnaire) on vuonna 1998 ensi-iltansa saanut yhdysvaltalainen toimintaelokuva. Elokuvan on ohjannut Peter MacDonald ja käsikirjoittanut Sheldon Lettich ja Rebecca Morrison. Pääosissa näyttelivät Jean-Claude Van Damme, Adewale Akinnuoye-Agbaje, Steven Berkoff ja Nicholas Farrell.
Juoni

Alain Lefevre on ranskalainen nyrkkeilijä, jota marseillelainen mafia lahjoo häviämään seuraavan ottelunsa. Lefevre kuitenkin voittaa ottelun ja yrittää paeta ottelun jälkeen mafiapomon tyttöystävän, Katrinan kanssa Yhdysvaltoihin. Suunnitelma menee kuitenkin pieleen ja hän yrittää paeta mafiaa liittymällä muukalaislegioonaan. Lefevre joutuu nyt ottamaan komentoja väkivaltaiselta luutnantti Steinkampfilta. Myöhemmin marseillelainen mafia saa selville Lefevren olinpaikan ja lähettää kaksi miestä tappamaan Lefevren.
Rooleissa

| 0 | 1 | 2 |
| --- | --- | --- |
|  Jean-Claude Van Damme  | … |  Alain Lefevre   |
|  Adewale Akinnuoye-Agbaje  | … |  Luther   |
|  Steven Berkoff  | … |  Steinkampf   |
|  Nicholas Farrell  | … |  Mackintosh   |
|  Jim Carter  | … |  Lucien Galgani   |
|  Ana Sofrenovic  | … |  Katrina   |
|  Daniel Caltagirone  | … |  Guido Rosetti   |
|  Joseph Long  | … |  Maxim   |
|  Mario Kalli  | … |  René Galgano   |
|  Joe Montana  | … |  Julot   |
|  Kim Rømer  | … |  kapteeni Rousselot   |
Palkinnot > Ehdokkuudet

Saturn
1999 Paras suoraan videolle julkaisu
Kuvaukset

Elokuvan kuvaukset tehtiin Marokossa Atlas Corporation Studiolla. Kuvauspaikkoina olivat Marokon pohjoisosassa sijaitseva rannikkokaupunki Tanger, sekä maan keskiosassa Ouarzazate. Aavikkokuvaukset tehtiin Erfoudissa. Kuvaukset aloitettiin lokakuussa 1997 ja ne kestivät aina joulukuulle saakka.
Suomessa

Suomessa elokuvansa ensi-ilta esitettiin televisiossa 25. kesäkuuta 2003 Subtv:llä. Samana vuonna 22. marraskuuta elokuva esitettiin myös MTV3:lla.
Aiheesta muualla

Leffatykin arvostelu
Hirsilampi (Mikkeli, kaupunki)

| Hirsilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°43′54″N, 27°10′31″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Luukonlampeen 
Järvinumero:  14.929.1.004
Mittaustietoja
Pinnankorkeus:  105,2 m  
Pituus:  290 m  
Leveys:  90 m  
Rantaviiva:  0,702 km  
Pinta-ala:  1,029 ha  
Saaria:  ei saaria 
 fiHirsilampi 
Hirsilampi  on Etelä-Savossa Mikkelissä  Mikkelin kaupungin lähellä sijaitseva lampi.
Maantietoa

Lampi on 290 metriä pitkä, 90 metriä leveä, ja sen pinta-ala on 1,0 hehtaaria. Lammella ei ole kartan mukaan saaria.  Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Korpijoen valuma-alueeseen (14.929) se kuuluu. Lammen vedenpinnan korkeus on 105,2 metriä mpy.
James Bolton

James Bolton (1758–1799) oli brittiläinen itseoppinut luonnontieteilijä. Hän oli taitava piirtäjä, ja kuvitti luonnontieteellisiä julkaisuja. Hän määritti ja nimesi useita kasvi- ja sienilajeja, muun muassa nurminahikkaan ja puistoukonsienen.
Kasvi- ja sienitieteessä Batchista käytetään auktorilyhennettä Bolton.
Historia fungorum (An History of Fungusses). Édition allemande du 1795
Iso Kangasjärvi (Konnevesi)

| Iso Kangasjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Konnevesi
Koordinaatit:  62°45′53″N, 26°11′15″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskujoki:  Kangasjoki Kevatoiseen 
Järvinumero:  14.421.1.061
Mittaustietoja
Pinnankorkeus:  111,5 m  
Pituus:  1,2 km  
Leveys:  260 m  
Rantaviiva:  2,534 km  
Pinta-ala:  17,962 ha  
Tilavuus:  0,0002273 km³ 
Keskisyvyys:  1,27 m  
Suurin syvyys:  2,2 m  
Saaria:  ei saaria 
 fiIso Kangasjärvi 
Iso Kangasjärvi  on Keski-Suomessa Konnevedellä  Kangaskylän lähellä sijaitseva järvi.
Maantietoa

Järvi on 1,2 kilometriä pitkä, 260 metriä leveä, ja sen pinta-ala on 18,0 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 227 300 kuutiometriä. Sen keskisyvyys on 1,3 metriä ja suurin syvyys on 2,2 metriä. Sen rantaviivan pituus on 2,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Keski-Keiteleen lähialueeseen (14.421) se kuuluu. Järven vedenpinnan korkeus on 111,5 metriä mpy.
It Came from the Desert (elokuva)

| It Came from the Desert |
| --- | --- |
 Elokuvan juliste.
Ohjaaja:  Marko Mäkilaakso
Käsikirjoittaja:  Marko Mäkilaakso Hank Woon Trent Haaga
Perustuu:  It Came from the Desert -peliin (Cinemaware, 1989)
Tuottaja:  Teemu Virta Bob Portal Inderpal Singh
Säveltäjä:  Mika Mäkilaakso
Kuvaaja:  Juge Heikkilä
Leikkaaja:  Joona Louhivuori
Valmistustiedot
Valmistusmaa:  Suomi
Tuotantoyhtiö:  Roger! Pictures
Levittäjä:  Black Lion Pictures
Ensi-ilta:  7.9.2018
Katsojat:  485
Aiheesta muualla
IMDb 
Elonet
Infobox OKNimi-testi OK: 
It Came from the Desert on Marko Mäkilaakson ohjaama elokuva, joka valmistui vuonna 2018. Sen pääosissa nähdään Harry Lister Smith, Alex Mills ja Vanessa Grasse. Elokuva perustuu Cinemawaren Amiga-peliin It Came from the Desert, ja sen tyyli muistuttaa 1980- ja 1990-luvun toimintakomedioita.
Aiheesta muualla

It Came From the Desert (2018) - Official Trailer (Youtube)
https://www.episodi.fi/elokuvat/it-came-from-the-desert/
James Lawrence

James Lawrence vuonna 2015.
James Alexander Lawrence (s. 22. elokuuta 1992 Henley-on-Thames, Englanti) on walesilainen jalkapalloilija, pelipaikaltaan useimmiten keskuspuolustaja. Hän on pituudeltaan 188-senttimetrinen. Hän on pelannut Slovakian ja Belgian pääsarjoissa sekä Saksan toisella sarjatasolla. Walesin maajoukkueessa hän on pelannut viisi ottelua.
Lawrence pelasi Englannissa Enfieldin, Arsenalin ja Queens Park Rangersin juniorijoukkueissa. Vuonna 2008 hän siirtyi Alankomaihin ja pelasi Haarlemin, Ajaxin, Sparta Rotterdamin ja Waalwijkin junioreissa. Kesällä 2014 hän siirtyi Slovakian pääsarjassa pelaavaan AS Trenčíniin. Hän pelasi runsaan neljän kauden aikana Slovakian liigassa pudotuspelit mukaan lukien 86 ottelua ja teki niissä viisi maalia. Vuosina 2015 ja 2016 hän voitti sekä Slovakian liiga- että cup-mestaruuden. Elokuun 2018 lopulla Lawrence siirtyi belgialaisseura Anderlechtiin, jossa hän pelasi kaudella 2018–2019 Belgian liigassa 23 ottelua ja Eurooppa-liigassa kolme ottelua. Kauden 2019–2020 hän pelasi lainalla saksalaisseura St. Paulissa. Hän pelasi kauden aikana 2. Bundesliigassa 14 ottelua ja teki niissä yhden maalin.
Lawrence pelasi Walesin maajoukkueessa ensimmäisen kerran marraskuussa 2018 ystävyysottelussa Albaniaa vastaan. Elokuun 2020 loppuun mennessä hän on pelannut viisi maaottelua, joista neljä ottelua avauskokoonpanossa. Otteluista kolme kuului vuoden 2020 EM-kilpailujen karsintaan.
James Bond -ensyklopedia

| James Bond -ensyklopedia> James Bond Encyclopedia |
| --- | --- |
 Vuonna 2015 ilmestyneen laajennetun suomenkielisen painoksen kansikuva.
Alkuperäisteos
Kirjailija:  John Cork ja Collin Stutz
Julkaistu:  2007
Sivumäärä:  320
Suomennos
Suomentaja:  Reija Becks ja Henrik Laine
Kustantaja:  Readme.fi
Julkaistu:  2008
Löydä lisää kirjojaKirjallisuuden teemasivulta
James Bond -ensyklopedia (James Bond Encyclopedia) on John Cork ja Collin Stutzin kirjoittama kirja. Se on James Bondia käsittelevä tietosanakirjamainen hakuteos, joka on jaettu osiin aihepiireittäin. Kirja on tehty yhteistyössä Bond-elokuvien tuotantoyhtiön EON Productionsin kanssa ja se käsittelee vain EONin elokuvia. Alkuteoksessa ja suomennoksessa on kummassakin 320 sivua.
Kirja ilmestyi Britanniassa syyskuussa 2007, Yhdysvalloissa saman vuoden lokakuussa ja Suomessa vuonna 2008. Sen ovat suomentaneet Reija Becks ja Henrik Laine. Suomalainen kustantaja on Readme.fi. Kirjasta ilmestyi Suomessa uusi laajennettu painos vuonna 2015. Sen laajuus on 350 sivua.
Hirsilampi (Mikkeli)

| Hirsilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°49′44″N, 27°00′59″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Pöyreälampeen 
Järvinumero:  14.923.1.098
Mittaustietoja
Pinnankorkeus:  127,4 m  
Pituus:  480 m  
Leveys:  130 m  
Rantaviiva:  1,195 km  
Pinta-ala:  3,984 ha  
Saaria:  ei saaria 
 fiHirsilampi 
Hirsilampi  on Etelä-Savossa Mikkelissä  Harjumaan lähellä sijaitseva lampi.
Maantietoa

Lampi on 480 metriä pitkä, 130 metriä leveä, ja sen pinta-ala on 4,0 hehtaaria. Lammella ei ole kartan mukaan saaria.  Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 127,4 metriä mpy.
Jamésie

Jamésien ja Eeyou Istcheen alueet yhdessä
Jamésie on aluekuntaa vastaava hallinnollinen alue Quebecissä, Kanadassa. Alueen maantieteellinen koodi on 991.
Jamésien alue muodostaa Nord-du-Quebecin hallinnollisen- ja väestönlaskennallisen alueen yhdessä Kativikin ja Eeyou Istcheen alueiden kanssa.
Alue on saanut nimensä Jamesinlahden mukaan, jonka itärannalla se sijaitsee. Alueen pinta-ala on 298 199 km² ja väkiluku 14 871 (2006) (alkuperäinen väestönlaskennallinen alue pieneni 1,74% kun Eeyou Istcheen alueet erosivat siitä. Tämän seurauksena alueen väkiluku väheni 47,25%). Chibougamau -niminen kylä on Jamésien alueen ja koko Nord-du-Quebecin suurin asutuskeskittymä.
Jamésieen hallinnollinen koostuu:
Baie-Jamesin kunnasta
sekä seuraavista kunnan sisällä olevista kaupungeista
Lebel-sur-Quévillon
Matagami
Chapais
Chibougamau
Jamyang Namgial

Jamyang Namgial (s. 3. kesäkuuta 1985 Leh) on intialainen alppihiihtäjä.
Namgial osallistui MM-kisoihin ensimmäistä kertaa vuonna 2009. Tuolloin hän keskeytti pujottelussa ja sijoittui suurpujottelussa 82:ksi. Namgial kilpaili Vancouverin olympialaisissa seuraavana vuonna ja oli suurpujottelun 81. eli viimeinen maaliin saakka päässyt.